Skóli án aðgreiningar hefur ekki verið skilgreindur nægilega vel hér á landi til að virka sem skyldi samkvæmt lektor í menntunarfræðum . Til séu dæmi um að kerfið sé nýtt sem sparnaðaraðgerðir . Það vanti að ná betur utan um hugtakið , skipuleggja starfið betur og leggja í það fjármagn . Dr. Gunnlaugur Magnússon fjallaði um skóla án aðgreiningar á hádegisfyrirlestri í dag . Þar fór hann yfir sögulega þróun hugtaksins , mismunandi skilgreiningar og að skortur á skýrleika hafi áhrif á forgangsröðun , bæði í stefnumótun og daglegu skólastarfi . Hann segir að ekki sé hægt að nálgast hugtakið sem einangraðan vanda sem hægt sé að lagfæra til hliðar við skólakerfið . Skóli án aðgreiningar sé óljóst hugtak því þeir aðilar sem vinna í kerfinu , pólitíkin og þeir sem nýta kerfið líti á það mismunandi augum . „ Við höfum aldrei tekið skrefið almennilega yfir í skóla án aðgreiningar . Eins og ég talaði um í erindinu þá eru til margar mismunandi skilgreiningar og nálganir á hugtakinu . Oft er þetta túlkað sem einhverskonar tæki til þess að færa nemendur úr sértækum úrræðum yfir í venjulega bekki . Án þess að það sé endilega hugað að námslegum og félagslegum þörfum þeirra . Þú verður að hafa öll þessi stig með til þess að við getum talað um skóla án aðgreiningar . Hann segir að nauðsynlegt sé að standa vörð um skóla án aðgreiningar . Samkvæmt rannsóknum leiði þetta til betri félagslegrar stöðu , betri menntunarmöguleika og atvinnutækifæra fyrir börnin í framtíðinni . Hefur skóli án aðgreiningar verið nýttur í sparnaðaraðgerðir ? „ Það er ýmislegt sem bendir til þess allavega í fleiri öðrum löndum . Ég get ekki alveg svarað fyrir það hér á Íslandi en að er margt sem bendir til þess að skóli án aðgreiningar sé notaður sem eftir áútskýringin á það sem er gert . Börnin eru færð úr dýrum úrræðum yfir í venjuleg rými og það síðan kallað eingildingu eða skóli án aðgreiningar . Það er svo réttlætt án þess að endilega sé fylgt eftir hvernig börnunum líði eða hverjar þarfir þeirra eru , “ segir hann .